รัฐเล็งแก้กฎหมายการถือครองอสังหาริมทรัพย์..ผู้ซื้อต่างชาติเป็นเป้าหมายใช้กระตุ้นตลาดบ้าน
20 เมษายน 2564

รัฐเล็งแก้กฎหมายการถือครองอสังหาริมทรัพย์..ผู้ซื้อต่างชาติเป็นเป้าหมายใช้กระตุ้นตลาดบ้าน
รัฐกำลังพิจารณาการขยายโควต้ากลุ่มผู้ซื้อชาวต่างชาติ ข้อมูลจาก prachachat.net ระบุว่ารัฐบาลอยู่ระหว่างการดำเนินการแก้กฎหมายการถือครองอสังหาริมทรัพย์เพื่อเป็นการดึงดูดเม็ดเงินลงทุนจากต่างชาติเข้ามายังตลาดที่อยู่อาศัยของประเทศไทย โดยมาตรการเหล่านี้จะเป็นมาตรการชั่วคราว 3-5 ปี ซึ่งหลังจากได้รับการพิจารณาจากหน่วยงานภาครัฐที่รับผิดชอบด้านการฟื้นฟูเศรษฐกิจของประเทศที่ได้รับผลกระทบจากสถานการณ์โควิด-19 ในช่วงปลายเดือน เม.ย. จะต้องมีการส่งต่อไปยังคณะรัฐมนตรี (ครม.) เพื่อพิจารณาอนุมัติและออกเป็นพรก.ต่อไป
เรามองว่าการเพิ่มโควต้าให้กับต่างชาติในการเป็นเจ้าของคอนโดจาก 49% เป็น 70-80% จะส่งผลกระทบเชิงบวกต่อกลุ่มอสังหาริมทรัพย์มากกว่า เพราะคอนโดคิดเป็น 56% ของยูนิตที่เปิดตัวใหม่ และ 52% ของมูลค่าโครงการเปิดตัวใหม่ในช่วง 10 ปีที่ผ่านมา แม้เราจะมองว่ากลุ่มคอนโดจะได้ประโยชน์มากที่สุด แต่จะมีเพียงไม่กี่โครงการที่สอดรับกับความต้องการของชาวต่างชาติ
ด้วยเหตุนี้เราจึงเชื่อว่ากลุ่มผู้พัฒนาอสังหาฯ ที่มีผลิตภัณฑ์คอนโดในตลาดชาวต่างชาติเช่น SIRI ANAN AP SC PSH และ ORI และมีขนาด/ความสามารถในการพัฒนาผลิตภัณฑ์ระดับสูงและกลุ่มแนวราบในต่างจังหวัดเช่น SIRI AP LH SPALI และ SC จะได้ประโยชน์จากพัฒนาการดังกล่าว แต่ประโยชน์ที่จะได้รับสูงสุดนั้นโดยเฉลี่ยจะไม่เกิน 10% ของยอดขายรวมของแต่ละราย
แม้ข้อเสนอนี้อาจได้รับการอนุมัติในเร็วๆนี้ แต่จะไม่สร้างผลประโยชน์ทันทีจนกว่าสถานการณ์โควิด-19 จะคลี่คลายลง เรายังเลือก SPALI AP และ ORI เป็นหุ้นเด่น
สนใจเปิดพอร์ตลงทุน >> https://bit.ly/3eC98sz
KSecurities #KS #Residential #SPALI #AP #ORI
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp